English: But what you did was the right thing to do - you were a new Assembly Member and you were introducing yourself to people in Nelson. But the people in Nelson we're confused - they thought that there was a new Assembly Member and I'd somehow stood down. People didn't understand that they had more than one Assembly Member representing them with this dual system. That electoral system doesn't work and it needs changing. I think that that should be part of what is looked at, and I think the only way you can argue for more Assembly Members is if you also argue for electoral reform that is more representative of the society we seek to represent. In a multi-Member constituency - and I suspect using the model that Laura McAllister proposes - the kind of constituency we'd have in Caerphilly, perhaps you and I would both be Assembly Members representing the same constituency. Well, that's fine, because then you've got a clear explanation of why you were there, what you were there doing, and I would also argue it would enforce parties to work together better than the current system does. And also, it would be more representative of the percentage of the vote, because currently, even with the D'Hondt system, this Assembly is not electorally representative of percentages. So, it currently doesn't work, and I urge - . I know committee members have taken a step back from taking these quite bold positions, but I argue for these positions - . As a backbench Assembly Member, I argue for these positions. I think you should be looking deeply at a fairer electoral system, more Assembly Members taking on more scrutiny roles, and that balanced across a more balanced Chamber, and I think we can win that argument publicly, especially with no MEPs and probably fewer MPs, too, in the future. I think that argument can be won if we are bold enough and we make those cases. And also, if you've got a good representative democracy, there will be no need in future for direct democracy, because your representative democracy will be functioning. We can take the divisions on behalf of society. We don't have to pass those divisions on to citizens in the form of referendums in future - [ Interruption.] - I would argue. I would argue. Mark Reckless, I'm not arguing on behalf of my party. So, with these cases being made, my question to you, Dawn, is: your committee's got a consultation opening on 19 February - I found it quite hard to find the detail of that consultation on the website, so I think it would be helpful to make that more user-friendly. And also, how are you going to make this - ? The words used in the consultation are not the kind of words that I would, for example, be able to share on Facebook. How are you going to get people responding to that consultation in the first instance? Because if all of these arguments I've put are going to be out there, it must be accessibly done, and I don't think that that first consultation is necessarily as accessible - notwithstanding the people's assembly - I don't think that that first consultation is as accessible as it could be.
Welsh: Ond yr hyn a wnaethoch oedd y peth iawn i'w wneud - roeddech yn Aelod Cynulliad newydd ac roeddech yn cyflwyno'ch hun i bobl yn Nelson. Ond mae'r bobl yn Nelson wedi drysu - roeddent yn credu bod yna Aelod Cynulliad newydd a fy mod i, rywsut, wedi rhoi'r gorau iddi. Nid oedd pobl yn deall bod ganddynt fwy nag un Aelod Cynulliad yn eu cynrychioli gyda'r system ddeuol hon. Nid yw'r system etholiadol honno'n gweithio ac mae angen ei newid. Credaf y dylai hynny fod yn rhan o'r hyn sy'n cael ei ystyried, a chredaf mai'r unig ffordd y gallwch ddadlau dros fwy o Aelodau Cynulliad yw drwy i chi ddadlau hefyd dros ddiwygio etholiadol sy'n fwy cynrychiadol o'r gymdeithas y ceisiwn ei chynrychioli. Mewn etholaeth aml-Aelod - a defnyddio'r model y mae Laura McAllister yn ei gynnig, rwy'n tybio - y math o etholaeth a fyddai gennym yng Nghaerffili, efallai y byddech chi a minnau'n Aelodau Cynulliad yn cynrychioli'r un etholaeth. Wel, mae hynny'n iawn, oherwydd felly mae gennych esboniad clir ynglŷn â pham roeddech chi yno, yr hyn roeddech yn ei wneud yno, a buaswn yn dadlau hefyd y byddai'n gorfodi pleidiau i gydweithio'n well nag y mae'r system bresennol yn ei wneud. A hefyd, byddai'n fwy cynrychiadol o ganran y bleidlais, oherwydd ar hyn o bryd, hyd yn oed gyda system D'Hondt, nid yw'r Cynulliad hwn yn etholiadol gynrychiadol o ganrannau. Felly, nid yw'n gweithio ar hyn o bryd, ac rwy'n annog - . Gwn fod aelodau'r pwyllgor wedi cymryd cam yn ôl rhag arddel y safbwyntiau eithaf beiddgar hyn, ond rwy'n dadlau o blaid y safbwyntiau hyn - . Fel Aelod mainc gefn o'r Cynulliad, dadleuaf o blaid y safbwyntiau hyn. Credaf y dylech fod yn edrych yn fanwl ar system etholiadol decach, mwy o Aelodau Cynulliad yn ysgwyddo mwy o rolau craffu, a hynny'n cael ei gydbwyso ar draws Siambr fwy cytbwys, a chredaf y gallwn ennill y ddadl honno'n gyhoeddus, yn enwedig heb unrhyw Aelodau o'r Senedd Ewropeaidd a llai o Aelodau Seneddol yn ôl pob tebyg, yn y dyfodol. Credaf y gellir ennill y ddadl honno os ydym yn ddigon beiddgar ac yn cyflwyno'r dadleuon hynny. Hefyd, os oes gennych ddemocratiaeth gynrychiadol dda, ni fydd angen yn y dyfodol am ddemocratiaeth uniongyrchol, oherwydd bydd eich democratiaeth gynrychiadol yn weithredol. Gallwn ymdopi â'r rhaniadau ar ran y gymdeithas. Nid oes raid inni drosglwyddo'r rhaniadau hynny i ddinasyddion ar ffurf refferenda yn y dyfodol - [ T orri ar draws.] - buaswn yn dadlau. Buaswn yn dadlau. Mark Reckless, nid wyf yn dadlau ar ran fy mhlaid. Felly, gyda'r achosion hyn yn cael eu gwneud, fy nghwestiwn i chi, Dawn, yw: mae ymgynghoriad eich pwyllgor yn agor ar 19 Chwefror - roeddwn yn ei chael yn eithaf anodd dod o hyd i fanylion yr ymgynghoriad hwnnw ar y wefan, felly credaf y byddai'n ddefnyddiol gwneud hynny'n fwy hwylus i'r defnyddiwr. A hefyd, sut y byddwch yn gwneud hyn - ? Nid yw'r geiriau a ddefnyddiwyd yn yr ymgynghoriad y math o eiriau y buaswn i, er enghraifft, yn gallu eu rhannu ar Facebook. Sut rydych chi'n mynd i gael pobl i ymateb i'r ymgynghoriad hwnnw yn y lle cyntaf? Oherwydd os yw'r holl ddadleuon rwyf wedi'u cyflwyno yn mynd i fod allan yno, mae'n rhaid ei wneud yn hygyrch, ac nid wyf yn credu bod yr ymgynghoriad cyntaf hwnnw o reidrwydd mor hygyrch - er gwaethaf cynulliad y bobl - nid wyf yn credu bod yr ymgynghoriad cyntaf hwnnw mor hygyrch ag y gallai fod.